જૂનાગઢ સી ડિવિઝન પોલીસ મથકમાંથી તાજેતરમાં જ વિસાવદર ખાતે બદલી થયેલા કિરણબેન વેગડાની મિલકતના પ્રશ્ર્ને પતિ પંકજ વેગડા સહિતના સાસરીયા સાથે માથાકૂટ ચાલતી હોવાથી ગતરાતે કિરણબેન પોતાના ઘરે હતા ત્યારે બાટવા ખાતે પોલીસમાં ફરજ બજાવતા દિપક વેગડા પોતાના ઘરે આવ્યો હતો અને માથાકૂટ ઉગ્ર બનતા પતિ પંકજ વેગડા, જેઠ દિપક વેગડા, સસરા ભવાનીશંકર અને સાસુ રસીલાબેને એક સંપ કરી કિરણબેનના પેટ અને હાથ પર છરીના ઘા ઝીંકી દેતા તેઓનું ઘટના સ્થળે જ મોત નીપજ્યું હતું.